لەچەند رۆژی رابردوو چاوپێکەوتنی رۆمیلۆ لوکاکۆ لەگەڵ کەناڵی سکای سپۆڕتس مقۆ مقۆیەکی زۆری نایەوە، بەتایبەت ئەو لێدوانانەی هێرشبەرەکەی چێڵسی کەلەبارەی یانەی پێشووی ئینتەر میلان کردی.
هەر دوای ئەو چاوپێکەوتنە راستەوخۆ تۆماس تۆخێل ـی راهێنەری چێڵسی هەڵوێستی وەرگرت و یاریزانەکەی دوورخستەوە، هاوکات ئەمڕۆ کۆبونەوەیەکی دوو قۆڵی لەنێوان تۆخێل و لوکاکۆ ئەنجامدرا دوای تەواو بوونی کۆبونەوەکەش لوکاکۆ لەرێگای میدیای فەرمی چێڵسی روونکردنەوەی لەسەر قسەکانی لە سکای سپۆڕتس دا و داوای لێبووردنی کرد.
لوکاکۆ رایگەیاند: " داوای لێبوردن لە هاندەرانی چێڵسی دەکەم دەبوو بە ڕوونتر پەیامەکەم بگەیەنم "
"چێڵسی هەوڵی زۆری دا بۆ گەڕاندنەوەی من بۆیە منیش بە دڵسۆزیەکی زۆرەوە دەجەنگم لە پێناو یانەکەم ".
" داوا لە هاندەران ئەکەم گومانیان نەبێ لە دڵسۆزی و پاپەندبونم لە یانەکە "
" چاوپێکەوتنەکەم لەگەڵ sky sports دەربارەی هاندەرانی ئینتەر بوو مەبەستم نەبووە هاندەران و یانەکەم نیگەران بکەم ".
" ئەو بەرنامەی سکای سپۆڕتس لەسەر هاندەرانی ئینتەر بوو منیش لەسەر ئەوان قسەم کرد، مەبەستم نەبووە هاندەران و کاستی راهێنەر و سەرپەرشتی یانەکە بخەمە نیگەرانی".
" داوای لێبووردن لەهاندەرانی چێڵسی دەکەم، لێرە خواستی زۆرم هەن دەمەوێ ساڵانێکی زیاتر بەشداری سەرکەوتنەکانی بلوز بکەم".
" لەتەمەنی منداڵیمدا گشتێکی قوتاخانەکەمان کرد و سەردانی ستامفۆرد بردیج ـمان کرد لەوساوە خەونی یاریی کردن لەچێڵسی لەدڵمدا چەکەرەی کرد".
" زۆربەی یاریزانەکان لەتەمەنی منداڵیدا ئاواتیانە یاریی بۆ ریال مەدرید، بارسێلۆنا، بایرن میونشن بکەن، بەڵام من ئاواتم بووە لەچێڵسی یاریی بکەم".